A4-0154/96

Ehdotus neuvoston asetukseksi tiettyjä Ceutasta peräisin olevia kalastustuotteita koskevien yhteisön tariffikiintiöiden avaamisesta ja hallinnoinnista (KOM(95)0687 - C4-0134/96 - 95/0351(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan toinen kappale a (uusi)

>EP:n äänestyksessä hyväksytty teksti>

tariffipolitiikan ja yhteisen kauppapolitiikan toimenpiteitä voidaan käyttää sopivana välineenä taloudellisen ja sosiaalisen yhteenkuuluvuuden lujittamiseksi Euroopan unionissa ja erityisesti kaikkein syrjäisimpien alueiden kehityksen edistämiseksi ja niiden tuomiseksi asteittain lähemmäs Euroopan keskimääräisen hyvinvoinnin tasoa,

(Tarkistus 2)

Johdanto-osan kolmas kappale a (uusi)

>EP:n äänestyksessä hyväksytty teksti>

Ceutan vesiviljelyteollisuuden tuotantokapasiteetti on kehittynyt huomattavasti viime vuosina ja kalanviljelylle annettu tuki, suureksi osaksi yhteisön varoista rahoitettu hanke, on osoittautunut erittäin hyödylliseksi Ceutan talouden piristämisessä,

(Tarkistus 3)

Johdanto-osan kolmas kappale b (uusi)

>EP:n äänestyksessä hyväksytty teksti>

tariffikiintiöiden laajentaminen CN-koodeihin 0301 99 90, 0302 69 94 ja 0302 69 95 luokiteltujen tuotteiden osalta ei aiheuta vääristymiä yhteisön markkinoilla, koska kultaotsa-ahven ja meribassi ovat tuotteita, joiden kysyntä unionissa on suuri ja kasvaa entisestään,

(Tarkistus 4)

Johdanto-osan kahdeksas kappale

>Alkuperäinen teksti>

olisi avattava kyseisille tuotteille yhteisön tariffikiintiöt tullittomina ja rajattava niiden määräksi vuosituotannon perusteella 3 000 000 kappaletta (kultaotsa-ahvenen ja meribassin poikaset ja nuoret kalat) ja 100 tonnia (kultaotsa-ahvenet ja meribassit); kiintiökaudeksi on vahvistettava vuosittain 1 päivän tammikuuta ja 31 päivän joulukuuta välinen aika, kiintiötullia sovelletaan noudattaen yhteisen markkinajärjestelyn sääntöjä,

>EP:n äänestyksessä hyväksytty teksti>

olisi avattava kyseisille tuotteille yhteisön tariffikiintiöt tullittomina ja rajattava niiden määräksi vuosituotannon perusteella 3 000 000 kappaletta (kultaotsa-ahvenen ja meribassin poikaset ja nuoret kalat) ja 200 tonnia (kultaotsa-ahvenet ja meribassit); kiintiökaudeksi on vahvistettava vuosittain 1 päivän tammikuuta ja 31 päivän joulukuuta välinen aika, kiintiötullia sovelletaan noudattaen yhteisen markkinajärjestelyn sääntöjä,

(Tarkistus 5)

2 artikla, taulukko, järjestysnumero 09.0322, neljäs ja viides sarake

>Alkuperäinen teksti>

meribassit 100 tonnia

(Dicentrarchus labrax),

kultaotsa-ahvenet

(Sparus aurata), tuoreet

tai jäähdytetyt

>EP:n äänestyksessä hyväksytty teksti>

meribassit 200 tonnia

(Dicentrarchus labrax),

kultaotsa-ahvenet

(Sparus aurata), tuoreet

tai jäähdytetyt

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi tiettyjä Ceutasta peräisin olevia kalastustuotteita koskevien yhteisön tariffikiintiöiden avaamisesta ja hallinnoinnista (KOM(95)0687 - C4-0134/96 - 95/0351(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(95)0687 - 95/0351(CNS)) ((EYVL C 55, 24.2.1996, s. 8)),

- neuvoston kuultua sitä Espanjan ja Portugalin liittymisasiakirjan ja erityisesti sen 25 artiklan 4 kohdan viimeisen alakohdan mukaisesti (C4-0134/96),

- ottaa huomioon työjärjestyksensä 58 artiklan,

- ottaa huomioon taloudellisten ulkosuhteiden valiokunnan mietinnön sekä budjettivaliokunnan ja kalatalousvaliokunnan lausunnot (A4-0154/96),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää aloittamaan sovittelumenettelyn, jos neuvosto aikoo poiketa parlamentin hyväksymästä sanamuodosta;

4. Pyytää tulla kuulluksi uudelleen, jos neuvosto tekee huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.